Genre: Information/Explanation

Organi združenja <p/> Občni zbor <p/> Je najvišji organ društva Združenja SUGU, ki je sestavljen iz vseh članov društva. Občni zbor je sklepčen, če je ob napovedani uri prisotnih najmanj 50 % članov. <p/> Občni zbor z večino glasov prisotnih članov izvoli člane organov upravljanja na podlagi vnaprej predložene liste kandidatov vseh organov upravljanja. <p/> Upravni odbor <p/> Gal Gjurin <p/> Saša Lendero <p/> Jan Plestenjak <p/> Zoran Predin <p/> Matjaž Zupan <p/> Predsednik Združenja SUGU <p/> Je predsednik upravnega odbora in ima 4-letni mandat. Član je lahko na mesto predsednika izvoljen več zaporednih mandatov. <p/> Na ustanovni skupščini 30.1.2008 je bil za predsednika izvoljen skladatelj Mojmir Sepe. Na 2. redni seji Občnega zbora SUGU, 20. 6. 2012, je bil na mesto predsednika društva izvoljen Gal Gjurin. <p/> Prav tako je bil na ustanovni skupščini izvoljen odbor upravljanja. <p/> Nadzorni odbor <p/> Sestavljajo 3 člani, ki na konstitutivni seji izmed sebe izvolijo predsednika in je odgovoren občnemu zboru. Mandat članov in predsednika traja 4 leta. <p/> Njegove pravice in dolžnosti: <p/> nadziranje finančnega in materialnega poslovanja društva <p/> nadzorovanje organov društva <p/> ugotavljanje disciplinskih kršitev članov društva <p/> podajanje ocene o smotrnosti porabe prihodkov za namene in cilje oz. za opravljanje nepridobitne dejavnosti. <p/> Verifikacijska komisija <p/> Poda mnenje o kandidatovi prošnji za sprejem v članstvo. Sestavljata jo 2 člana, ki odločata soglasno.